CELEX: 62020TN0507
Language: da
Date: 2020-08-06 00:00:00
Title: Sag T-507/20: Sag anlagt den 6. august 2020 — Colombani mod EU-Udenrigstjenesten

5.10.2020   
            
            
               DA
            
            
               Den Europæiske Unions Tidende
            
            
               C 329/22
            
         
      Sag anlagt den 6. august 2020 — Colombani mod EU-Udenrigstjenesten
      (Sag T-507/20)
      (2020/C 329/41)
      Processprog: fransk
      
         Parter
      
      
         Sagsøger: Jean-Marc Colombani (Bruxelles, Belgien) (ved advokat N. de Montigny)
      
         Sagsøgt: Tjenesten for EU’s Optræden Udadtil (EU-Udenrigstjenesten)
      
         Sagsøgerens påstande
      
      
                  —
               
               
                  Annullation af EU-Udenrigstjenestens afgørelse om afslag på hans ansøgning om opfyldelse af dommen i sag T-372/18, således som gengivet ved X’s skrivelse af 23. marts 2020, og om fornødent af EU-Udenrigstjenestens afgørelse om afslag på hans klage R/195/20 med gentagelse af hans ansøgning om opfyldelse af dommen i sag T-372/18, således som gengivet ved Y’s skrivelse af 30. juli 2020.
               
            
                  —
               
               
                  Annullation af afgørelsen, hvorved EU-Udenrigstjenesten afslog hans ansøgning til stillingen som chef for EU’s delegation i Korea, som blev meddelt ved en skrivelse af 29. oktober 2019, underskrevet af direktøren for menneskelige ressourcer, for så vidt som EU-Udenrigstjenesten afslog at begrunde denne, og endvidere af afgørelsen om afslag på hans ansøgning om aktindsigt, som blev meddelt ved en e-mail af 24. januar 2020 fra sekretariatet for det rådgivende ansættelsesudvalg ved EU-Udenrigstjenesten.
               
            
                  —
               
               
                  Annullation dels af afgørelserne fra EU-Udenrigstjenestens ansættelsesmyndighed af 27. november 2019 om ikke at imødekomme hans ansøgning til stillingen som chef for EU’s delegation i Usbekistan og til stillingen som chef for EU’s delegation i Nordmakedonien, dels af afgørelsen af 21. februar 2020 om afslag på hans ansøgning om aktindsigt.
               
            
                  —
               
               
                  Sagsøgte tilpligtes at betale sagsøgeren en godtgørelse for det økonomiske tab på 3 500 EUR og en symbolsk erstatning for de psykologiske følger på 1 EUR.
               
            
                  —
               
               
                  EU-Udenrigstjenesten tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender, hvoraf de tre første vedrører den manglende opfyldelse af dommen i sag T-372/18, Colombani mod EU-Udenrigstjenesten, og de tre sidste vedrører afgørelserne om afslag på sagsøgerens ansøgninger og afgørelserne om afslag på hans ansøgninger om aktindsigt.
      
                  1.
               
               
                  Første anbringende om tilsidesættelse af artikel 266 TEUF og om en tjenstlig fejl.
               
            
                  2.
               
               
                  Andet anbringende om tilsidesættelse af ligebehandlingsprincippet og af princippet om forbud mod forskelsbehandling.
               
            
                  3.
               
               
                  Tredje anbringende om manglende neutralitet, upartiskhed, uafhængighed og billighed.
               
            
                  4.
               
               
                  Fjerde anbringende om tilsidesættelse af begrundelsespligten.
               
            
                  5.
               
               
                  Femte anbringende om en retlig fejl ved fortolkningen af begrebet personoplysninger og ved fortolkningen af forordning nr. 2018/1725 og forordning nr. 1049/2001 og om manglende fortolkning af artikel 6 i bilag III til vedtægten for tjenestemænd i Den Europæiske Union, som er forenelig med bestemmelserne i de nævnte forordninger.
               
            
                  6.
               
               
                  Sjette anbringende om tilsidesættelse af artikel 52 i Den Europæiske Unions charter om grundlæggende rettigheder, for så vidt som begrænsningen af aktindsigt i oplysninger tilsidesætter principperne om god forvaltning, om ret til en retfærdig rettergang, om ret til processuel ligestilling og om ret til adgang til effektive retsmidler og forhindrer enhver domstolskontrol af de omtvistede retsakter.